CELEX: E1994P0006
Language: fi
Date: 1994-06-13 00:00:00
Title: Reinhard Helmersin kanne 13 päivänä kesäkuuta 1994 EFTA:n valvontaviranomaista ja Ruotsin kuningaskuntaa vastaan (Asia E-6/94)

Avis juridique important

|

E1994P0006

Virallinen lehti nro C 051 , 02/03/1995 s. 0005 - 0005

Reinhard Helmersin kanne 13 päivänä kesäkuuta 1994 EFTA:n valvontaviranomaista ja Ruotsin kuningaskuntaa vastaan (Asia E-6/94) (95/C 51/06)Lundista, Ruotsista, kotoisin oleva Reinhard Helmers on pannut vireille 13 päivänä kesäkuuta 1994 kanteen EFTA:n valvontaviranomaista ja Ruotsin kuningaskuntaa vastaan.Hakija esittää, että tuomioistuimen olisi:1. määrättävä Ruotsin hallitusa) lopettamaan hakijaan kohdistuva syrjintä,b) sijoittamaan hakija uudelleen alkuperäiseen virkaansa Lundin yliopistossa,c) maksamaan hakijalle korvaukset takautuvasti työehtosopimuksen mukaisesti,d) maksamaan asianmukaiset sosiaaliturva- ja eläkemaksut, jae) maksamaan korkoa Ruotsin korkolain mukaisesti;2. julistettava, että EFTA:n valvontaviranomainen on rikkonut valvontaviranomaisen ja tuomioistuimen perustamisesta tehdyn EFTA-valtioiden sopimuksen 37 artiklan toista ja kolmatta kohtaa, koska valvontaviranomainen ei ole tehnyt hakijan valitusta koskevaa päätöstä kahden kuukauden kuluessa tämän esittämisestä sille;3. julistettava valvontaviranomaisen ja tuomioistuimen perustamisesta tehdyn EFTA-valtioiden sopimuksen 36 artiklan neljännen kohdan nojalla mitättömäksi EFTA:n valvontaviranomaisen 20 päivänä heinäkuuta 1994 tekemä päätös lopettaa hakijan Ruotsin hallitusta vastaan ajaman asian käsittely sen perusteella, ettei asia kuulu sen valvontavelvollisuuden alaan.